钦定古今图书集成/明伦汇编/宫闱典/第013卷 > 日知录 > 《丞相率文武百僚贺寿皇冬至表》前人
## 钦定古今图书集成/明伦汇编/宫闱典/第013卷 > 日知录 > 《丞相率文武百僚贺寿皇冬至表》前人

化国之日舒以长。一阳初复。天子之父。尊之至。万寿
维祺。亚岁肇新。群心胥悦。〈中贺〉恭惟至尊寿皇圣帝
陛下，道兼伦制，化极范围。刚长而亨，周测土圭之景；
功成则退，尧无黄屋之心。薰然慈孝之兼隆，允矣古
今之莫及。方且内享视膳问安之大养，外腾重熙累
洽之颂声，风动寰区，光昭竹帛。臣等幸逢盛际，获造
昕庭。斗建子以定时，是为嘉会；星拱辰而在列，同罄
丹诚。